El Arbi Soudani

El Arbi Hillel Soudani (, s. 25. marraskuuta 1987 Chlef, Algeria) on algerialainen jalkapalloilija. Hyökkääjänä pelaava Soudani edustaa kreikkalaisseura Olympiakosta.

 Ura 
Soudani edusti synnyinkaupunkinsa seuraa ASO Chlefia vuodesta 2004 lähtien.La Fiche de El Arbi Hillel Soudani DZfoot Viitattu 8.4.2011  Kaudella 2007–2008 DZfoot valitsi hänet Algerian pääsarjan vuoden 2008 nuoreksi pelaajaksi. Soudani teki kauden aikana yksitoista maalia.Soudani Espoir DZfoot 2008  DZfoot 28.12.2008 Viitattu 8.4.2011  Hän voitti viimeisellä kaudellaan Algerian mestaruuden vuonna 2011.

 Vitória SC 
Elokuussa 2011 Soudani allekirjoitti kolmen vuoden sopimuksen portugalilaisen Vitórian kanssa.Soudani é reforço  vitoriasc.pt 4.8.2011 Viitattu 18.8.2011  Hän pelasi avausottelunsa 28. elokuuta 2011 Portugalin sarjan kolmannella kierroksella Beira-Maria vastaan.Guimares v Beira Mar ESPN Soccernet 28.8.2011 Viitattu 6.6.2012  Soudani pelasi ensimmäiset ottelunsa vaihtopelaajan roolissa, kunnes hänet nostettiin avaukseen 22. lokakuuta 2011 Olhanensea vastaan.Olhanense v Guimares ESPN Soccernet 22.10.2011 Viitattu 6.6.2012  Soudani ei tehnyt ottelussa maalia, mutta sai kauden toisen ja viimeisen varoituksensa. Soudani pelasi yhteensä kymmenen ottelua ilman maaleja, kunnes teki Portugalin pääsarjassa avausmaalinsa 1. huhtikuuta 2012 kotiottelussa Paços de Ferreiraa vastaan.Guimares v Paços de Ferreira ESPN Soccernet 1.4.2012 Viitattu 6.6.2012  Kaksi ottelua myöhemmin Soudani onnistui tekemään kaksi maalia UD Leiriaa vastaan.Guimares v Uniao Leiria ESPN Soccernet 21.4.2012 Viitattu 6.6.2012  Avauskautensa päätyttyä Soudani teki Portugalin pääsarjassa neljä maalia 16 ottelussa. Kaudella 2012–2013 Soudani teki Portugalin pääsarjassa yhdeksän maalia. Hän teki muun muassa kaksi maalia Académicaa vastaan lokakuussa 2012ACADÉMICA VS. VITÓRIA GUIMARÃES  1 - 2 soccerway 7.10.2012 Viitattu 18.6.2014  ja Olhanensea vastaan huhtikuussa 2013.OLHANENSE VS. VITÓRIA GUIMARÃES  1 - 2 soccerway 22.4.2013 Viitattu 18.6.2014 

 Dinamo Zagreb 
Toukokuussa 2013 Soudani allekirjoitti neljän vuoden sopimuksen Dinamo Zagrebin kanssa.Novo pojačanje: El Soudani potpisao za Dinamo!  gnkdinamo.hr 27.5.2013 Viitattu 18.6.2014  Hän pelasi avausottelunsa Kroatian pääsarjassa 12. heinäkuuta 2013 Osijekiä vastaan, jossa hän onnistui myös maalinteossa.DINAMO ZAGREB VS. OSIJEK  3 - 1 soccerway 12.7.2013 Viitattu 18.6.2014  Kaiken kaikkiaan Soudani onnistui maalinteossa Kroatian pääsarjassa 16 kertaa pelaamissaan 31 ottelussa. Hän onnistui tekemään muun muassa kaksi maalia Istraa vastaan maaliskuussa 2014, kun Zagreb voitti ottelun maalein 6–0.DINAMO ZAGREB VS. ISTRA 1961  6 - 0 soccerway 16.3.2014 Viitattu 18.6.2014  ja myöhemmin kolme maalia Slaven Koprivnicaa vastaan.DINAMO ZAGREB VS. SLAVEN KOPRIVNICA  3 - 0 soccerway 3.5.2014 Viitattu 18.6.2014 

 Maajoukkueura 
Soudani on edustanut Algerian A' maajoukkuetta vuodesta 2008 lähtien. Helmikuussa 2011 hän oli Algerian A' maajoukkueen kanssa pelaamassa ensimmäistä kertaa CHAN-turnauksessa. Turnauksessa Algeria sijoittui neljänneksi. Soudani teki kisoissa kolme maalia, jolla hän jakoi turnauksen maalikuninkuuden neljän muun pelaajan kanssa.

Ensimmäisen maaottelunsa Algerian paidassa hän pelasi 4. kesäkuuta 2011 Afrikan kisojen karsintaottelussa Marokkoa vastaan. Myöhemmin Soudani teki maajoukkueuransa avausmaalin Nigeriä vastaan 26. toukokuuta 2012 pelatussa harjoitusottelussa. Uransa neljännessä maaottelussa Soudani onnistui tekemään kaksi maalia Ruandaa vastaan pelatussa 2014 MM-karsintaottelussa.

 Afrikan-mestaruuskisat 2013 
Soudani valittiin Algerian kisajoukkueeseen vuoden 2013 Afrikan-mestaruuskisoihin. Algerian kisat päättyivät alkulohkoon ja Soudani teki kisoissa yhden maalin Norsunluurannikkoa vastaan lohkon viimeisessä ottelussa.

 MM-kisat 2014 
Soudani valittiin Algerian joukkueeseen 2014 MM-kisoihin. Hän oli avauskokoonpanossa alkulohkon avausottelussa Belgiaa vastaan. Sittemmin hän tuli vaihdosta kentälle Venäjää vastaan alkulohkon viimeisessä ottelussa. Soudani oli avauksessa neljännesvälieräottelussa Saksaa vastaan, joka päättyi Algerian tappioon jatkoajan jälkeen.

 Maaottelumaalit 
#PäivämääräPelipaikkaVastustajaTilanneLopputulosKilpailu126. toukokuuta 2012Stade Moustapha Tchaker, Blida, Algeria3 – 03 – 0Ystävyysottelu22. kesäkuuta 2012Stade Moustapha Tchaker, Blida, Algeria2 – 04 – 02014 MM-karsinta32. kesäkuuta 2012Stade Moustapha Tchaker, Blida, Algeria4 – 04 – 02014 MM-karsinta415. kesäkuuta 2012Stade 5 Juillet 1962, Cheraga, Algeria4 – 14 – 12013 AM-karsinta59. syyskuuta 2012Libya1 – 01 – 02013 AM-karsinta614. lokakuuta 2012Algeria2 – 02 – 02013 AM-karsinta730. tammikuuta 2013Royal Bafokeng Stadium, Rustenburg, Etelä-Afrikka2 – 02 – 22013 AM-kisat82. kesäkuuta 2013Stade Mustapha Tchaker, Blida, Algeria1 – 02 – 0Ystävyysottelu

 Saavutukset 
Algerian cup: 2005
Algerian vuoden nuori pelaaja: 2008
CHAN-kilpailut
Maalikuninkuus: 2011 (3 maalia)
Algerian mestaruus: 2011
DZFoot d'Or: 2013

 Lähteet 

 Aiheesta muualla 
 Worldfootball 

Luokka:Algerialaiset jalkapalloilijat
Luokka:Vuonna 1987 syntyneet
Luokka:Elävät henkilöt